text: Nødherberg i Vejle på vej
  05 august 2012 kl. 14.47
  En gruppe frivillige har stiftet foreningen Vejle Herbergs Venner. Foreningen skal stå for en natcafe og et nødherberg for hjemløse i Vejle fra den kommende vinter.
  Flere af de frivillige har selv været hjemløse.
  Foreningens formand, Tove Varde, og næstformand Per Kragh mistede deres hjem på grund af skilsmisser.
  - Hjemløse forsøger at overleve fra dag til dag, og mange af dem får aldrig samling på deres liv. Den sociale nedtur bliver bare værre og værre, fortæller Tove Varde.
  Hun håber, at det nye værested i Vejle kan bidrage til, at hjemløse får et lille fristed til at få overskud til at ændre deres liv.
  I modsætning til mange andre større byer har Vejle ikke et værested for hjemløse, der har åbent om natten.
  Den nye forening håber på at få en driftsaftale med Vejle Kommune. Det vil koste en halv million kroner om året at drive stedet.
  Foreløbig er de frivillige i fuld gang med at istandsætte lejede lokaler i Danmarksgade 4, Vejle.
  Foreningens hjemmeside.
  